Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 4 A Büntetõ Törvénykönyvrõl szóló 1978. évi IV. törvény 286/A. § (2)–(3) bekezdése.
Paragraph Index: 1030

b) A fekvõbeteg-ellátás fejlesztése (i) A sürgõsségi addiktológiai ellátást (intoxikáció, delírium, megvonási szindróma) a sürgõsségi szakma hatáskörébe kell utalni és a betegek ellátásába addiktológiai és pszichiátriai konzulenseket kell bevonni. (ii) A pszichiátriai és addiktológiai ellátások munkamegosztásának elõsegítése A hazai addiktológiai osztályokon nincs megfelelõ háttér a delíriumok kezelésére, ezért cél az intenzív osztályokon történõ, optimális ellátás feltételeinek kialakítása, gyakorlati szintû megvalósítása az érintett szakmai grémiumok bevonásával. A delírium lezajlása után a további kezelést célszerû addiktológiai ellátás keretén belül folytatni. A szerhasználattal összefüggõ pszichotikus zavarok (alkoholos pszichózisok, drogindukált pszichózisok, szkizofrénia) pszichiátriai osztályos kezelést igényelnek az aktív idõszakban. Az addiktológiai osztályok tekintetében célszerû az alkohol- és drogbetegeket más-más osztályon kezelni. (iii) A komorbid esetek ellátásának fejlesztése Amennyiben a szerfüggõség másodlagosan szövõdött az affektív vagy szorongásos kórképhez, akkor mindenképpen a pszichiátriai kezelést kell elõtérbe helyezni. A primer szerfüggõséghez társuló hangulati és/vagy szorongásos zavarok az addiktológiai ellátókörben kezelendõk. A szkizofréniához és a bipoláris affektív zavarhoz társuló addikciók elsõsorban a pszichiátriai ellátás kompetenciakörébe tartoznak, hasonlóképpen a drogindukált pszichózisokhoz. (iv) A drogfüggõ terhesek és újszülötteik számára speciális programok (fenntartó kezelések, speciális méregtelenítõ programok, megfelelõ szülészeti-nõgyógyászati és neonatológiai ellátás) létesítése, illetve bõvítése, továbbá a neonatológusok, nõgyógyászok képzésében a releváns ismeretelemek, készségek és jártasságok megjelenítése.

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes